﻿ Times.am | Հեմինգուեյի երկու չհրապարակված պատմվածքներ լույս կտեսնեն 2019 թվականին
17:07 - 23 / 10 / 2018
Հեմինգուեյի երկու չհրապարակված պատմվածքներ լույս կտեսնեն 2019 թվականին
Ամերիկացի գրող, գրականության ասպարեզում Նոբելյան մրցանակակիր Էռնեստ Հեմինգուեյի նախկինում չհրապարկած երկու պատմվածք կտպագրվեն 2019 թվականի ամռանը։ Ռիա նովոստիի հաղորդմամբ, այս մասին հայտնել է գրողի գրական ժառանգության կառավարիչ Մայքլ Կատակիսը։ 1950-ականների կեսերին գրված «The Monument» և «Indian Country and the White Army» պատմվածքները լրացնելու են գիրքը՝ «Ում մահն է գուժում զանգը» վեպի հերթական վերահրատարկմամբ։
Գրքում ներառված է լինելու նաև «A Room on the Garden Side» պատմվածքը, որը առաջին անգամ հրապարակվել էր Strand Magazine ամսագրում միայն այս օգոստոսին։
1956 թվականին Հեմինգուեյը գրել է հինգ պատմվածք՝ նվիրված Երկրորդ համաշխարհային պատերազմում որպես թղթակից իր փորձին։ Ենթադրվում է, որ նա խնդրել է հրատարակիչ Չարզլ Սկրիբերին հրապարակել այդ տեքստերը իր մահից հետո՝ հաշվի առնելով դրանց «բավականին ցնցող» բովանդակությունը, որոնք պատմում են «անկանոն զորքերի և մարդկանց մասին, ովքեր սպանում էին այլ մարդկանց»։ Այդ հեքիաթներից մեկը՝ «Black Ass at the Crossroads», մի քանի տարի առաջ էր հրապարակվել։ Իսկ թե կհրապարակվի մյուս՝ «The Bubble Reputation» պատմվածքը, անհայտ է։